**Доклад на читалищните дейности на НЧ ,, Просвета – 1902“ за 2023 г.**

През 2022 г. читалището работи по плануваните за годината читалищни дейности ,съобразени с финансовите възможности за осъществяване им, с нуждите на читалищните членове , възможностите и ресурса на библиотеката към читалището, както и обогатяване културния календар на община Казанлък. Това се осъществяваше в сътрудничество с кметството и пенсионерския клуб.`

6 януари – 175 г. от рождението на революционера Христо Ботев

се отбеляза с доклад за житейския път на безсмъртния поет.

Прочетоха се спомени от Георги Смилов – съученик на Ботев в гр. Одеса.

Материалът е в папка ,, Краеведство “.

На 08.01. 2023 г. се чества 145 г. от Освобождението на Казанлък в Девическия манастир ,, Въведение Богородично “ . Поканата на община Казанлък бе и към пенсионерските клубове. Присъстваха Радка Ламбева, Христо Раев, Росица Джобова, Илиян Илиев и Боряна Илиева.

На 19.01. се навършиха 100 г. от рождението на писателя Продан Кючуков с творчески псевдоним Ивайло Петров. Доклад за творчеството му изнесе читалищния секретар . Изложени бяха във фоайето на кметството книгите му , с които библиотеката към читалището разполага : ,, Любов по пладне “ , ,,Божи работи “ , ,, Хайка за вълци “ , ,,Смъртна присъда “ , ,, Цветът на мечтите “ , ,, Есенни разкази “ , ,,Преди да се родя и след това “, ,,Мъртво вълнение “.

Бабинден се празнува съвместно с пенсионерския клуб. Доклади за празнуването му в различни региони у нас изнесоха Радка Ламбева – председател на пенсионерския клуб и читалищния секретар. Веселието продължи с почерпка от Димо Дочев и Христо Раев.

Зарязаха се и лозите пред кметството за Трифон Зарезан. В пенсионерския клуб имаше дегустация на домашни вина и почерпка.

Обесването на Васил Левски се отбеляза на 18 февруари във фоайето на кметството пред поставеното таблото за Апостола. Читалищният секретар

изнесе доклад за живота и делото на Левски. Светла Гяурова прочете

,, Отворена скръб на Апостола “ , а Радка Ламбева - Левски и Ботйов в запустялата воденица “ на Иван Гранитски.

За баба Марта се подариха мартенички на читалищните членове изготвени от Тянка Георгиева.

На 2 март по покана на община Казанлък читалищният секретар и кметският наместник присъстваха на официална церемония по издигане на националния флаг и отслужване на водосвет за благополучието на българския народ и на Казанлък. Последва тържествен концерт в Общински театър ,, Любомир Кабакчиев “ .

Националният празник Трети март се отбелязва пред Паметника на загиналите 82 средногорци в центъра на селото. Ботевите стихотворения ,,Хаджи Димитър” и ,,Обесването на Васил Левски ” изпълни шестгодишният Константин Кашеров. Доклад изнесе кметският наместник. Молебен за загиналите проведе отец Киприан. Поднесени бяха цветя от името на кметство, читалище и пенсионерски клуб.

Денят на жената – Осми март се празнува в Пенсионерския клуб . От кметството и читалището всяка жена – член на читалището получи красив подарък. Литературна програма изнесоха читалищния секретар , Марияна Иванова, Тянка Георгиева със стихове на Елисавета Багряна и Красимир Трифонов.

На 13 март се навършиха 110 г. от превземането на ,, непревземаемата “

Крепост ,, Айвазбаба “ от българската армия в хода на Балканската война.

По този повод Регионалния исторически музей – Велико Търново организира в Културно – информационния център на ул. ,, Искра “ - гр. Казанлък изложба ,,110 г. Балкански войни “ . Изложбата се посети от четирима читалищни членове.

На 16 март се проведе общо събрание с основни задачи :

приемане и гласуване на отчета за читалищните дейности за 2022г. , на ГФО за приходите и разходите за 2022 г. , промяна на размера на членския внос и прием на нови читалищни членове.

Световният ден на поезията – 21 март беше обединен с Първа пролет.

Читалищният секретар прочете свои стихове - ,, Копнеж за снеговалеж “,

,, Сутрин по навик “ , ,, Не сме родени в този век “ , ,, Граматично фантастично “ .

На 25 март се навършиха 133 г. от рождението на писателя хуморист, краевед, художник Димитър Чорбаджийски – Чудомир.

Читалищната аудитория бе запозната с ,, Междуселски шеги и закачки “ от т. 3 на Съчинения в три тома , с подбор и редакция на П. Пондев и С. Северняк .

В бр. 6 от 25.03.2022 г. на в. ,, Искра “ в рубриката Чудомиров лист читатели в библиотеката прочетоха преписки от ,, За нашата чистоплътност “ и писмо от Петър Топузов до Чудомир ,, Писмо на Розовата долина “.

Уважихме ,,Чудонемирчета “ във Военния клуб. Константин Кашеров спечели първо място в своята възрастова група с ,,Йордан под юрган “ на Асен Босев.

Денят на театъра 27 март се отбеляза с посещение на новата постановка на ОТ ,, Любомир Кабакчиев - ,, Марко Тотев в живи картини “.

На 29 март гост в библиотеката беше актьорът Кръстю Лафазанов.

На 31 март читалищният секретар участва в работна среща в Регионална библиотека ,,Захарий Княжески “ на тема : Дейност на библиотеките от област Стара Загора. Отчет за 2022 г. с методиста Емил Гиргинов.

Денят на детската книга – 2 април се отбеляза в групата ,, Средногорово– сърцето и душата на Средна гора “ .

Денят на космонавтиката 10 април също се отбеляза в ,, Средногорово –

сърцето и душата на Средна гора “ .

С църковни литургии в храма ,, Свети великомъченик Георги Победоносец “ се отбелязаха Лазаровден, Разпети петък и Великден.

Великденска украса от шарени яйца за цветните лехи и дръвчетата пред кметството подготви Тянка Георгиева.

79 годишнината от откриването на Тракийската гробница на 19 април

се отбеляза в ,, Средногорово – сърцето и душата на Средна гора “ .

Читалището ни участва в ,, Десетите Юбилейни Люлякови празници – Три култури, една природа “ в село Бузовград на 23 април . Грамоти за участие получиха Боряна Илиева и малкият Константин Кашеров.

100 годишнината от рождението на Радой Ралин се отбеляза в библиотеката на 24 април. Прочетоха се откъси от ,, Саморасляци “ , ,,Езопиада “ , стихотворения от ,,Последен понеделник “ и народните епиграми ,, Люти чушки “ .

На 28 април се навършиха 130 г. от рождението на поетесата, автор на детски книги и преводач Елисавета Багряна. Годишнината се отбеляза с прочит от ,, Амазонка “ – избрана лирика , ,, Дъжд “ , ,, Несебърски сън “, ,, Звездата на моряка “ , ,, Сърце човешко “.

На 29 април в село Оборище , община Панагюрище в НЧ ,, Св. Св. Кирил и Методий – 1912 “ се проведе VIII Национален конкурс за революционно слово ,, Оборище – факел на свободата “ . Подкрепихме Константин Кашеров , който получи първо място с ,, Хаджи Димитър “ и ,, Обесването на Васил Левски “ . Председателят на НЧ ,, Св. Св. Кирил и Методий – 1912 “ Теодора Петрова връчи грамота за участие на нашето читалище.

6 май е празник за храма ,, Свети великомъченик Георги Победоносец “ в Средногорово . В двора му беше направен водосвет и Света литургия .

На 14 май се навършиха 155 г. от рождението на генерал- лейтенант Владимир Минчов Вазов - героят от сражението при Дойран, брат на писателя Иван Вазов, на генерал Георги Вазов и политика Борис Вазов.

Изнесен беше доклад и видео –показ ,, Генерал Вазов – героят от Дойран “

в библиотеката.

На 20 май в парк ,, Розариум “ в Казанлък се откри изложбата

,, Българските розотърговци. Родова памет на Казанлък “ . Присъствалите читалищни членове чуха Филип Лисичаров – правнук на розопроизводителя Еньо Бончев за съвременните нагласи и възможности на нашето розопроизводство. Константин Кашеров изпълни стихотворението…..

В ИЗ,, Иван Милев “ –Казанлък на 22 май се представи фотоалбума

,, Нашиятъ Казанлъкъ “ от Косьо Зарев и инж. Стефан Папукчиев.

Екземпляр от албума е закупен за библиотеката ни, което обогатява

книжния фонд и е в помощ за бъдещи краеведските изследвания.

Покана за изложбата ,, Визия, разказ, докосване “ на Регионална занаятчийска камара гр. Пловдив на 23 май в ИЗ ,, Иван Милев “ – Казанлък по повод 120 – годишния юбилей за Празника на розата имаше покана към читалището от отдел ,, Култура и туризъм “ на общината. Красивите фотоси на изложбата показваха накити и начини за украса на жените в различни региони у нас, преди и след омъжване и в народните обичаи. Публикация има в групата ,, Средногорово – сърцето и душата на Средна гора “ .

На 27 май се навършиха 120 г. от рождението на поета Никола Фурнаджиев , ярък представител на Септемврийската поезия.

Литературният критик и общественик Тончо Жечев в списание ,, Везни “ – 2011 г. под заглавие ,, Кървав спомен “ прави оценка и съпоставка на Фурнаджиев с Яворов, Ботев и Стамболов през призмата на времето .

Материалът е в папка ,, Краеведство “ .

,, Селищни модели в Горнотракийската низина през VI – I в. пр. н. е. “ отнасящи се за късножелязната епоха от Живко Узунов от Нов Български Университет има в ,, Краведство “ .

,, Културата на траките през късножелязната епоха в Казанлъшкия район “ има в папка ,, Краведство “ . Материалът е от изследвания на Мечислав Домарадски за тракийската култура през елинистическата

епоха в Казанлъшкия край.

147 г. от подвига на революционера , поета , журналиста Христо Ботев

се отбеляза с материал за календара на Ботев за 1875 г. В него е баладата ,, Хаджи Димитър Асенйовъ“ под образа на самия войвода . Долу вдясно е напечатано ,, Надателъ Хр. Ботйовъ “ . В събраните материали са страница от вестник ,, Будилникъ “ от 10 май 1872 г., карикатури в същия вестник от Хенрих Дембицки , снимки от чернови на ,, Обесването на Васил Левски “ , стихотворението ,, Майце си “ – в. ,, Гайда “ ,бр. 19, 1867 г. , снимка на майката на поета Иванка Ботева Петкова , на Ботев с Никола Славков и Иван Драсов от 1875 г. – полагане на революционна клетва. Читалищният секретар прочете ,, Писмо до семейството “ , ,, Писмо до

Тодор Пейов “ от ,, Христо Ботев – Избрани творби “ под редакцията на Петър Динеков.

В плануваните читалищни дейности за 120 – годишния юбилей за Празника на розата се включихме за втора поредна година в изложбата

,, Хлябът на българина – обред, бит и вяра “ на 3 юни в парк ,, Розариум “.

Всяко участващо читалище в изложбата беше анонсирано откъм минало и настояще.

Участваха с изделия : Анка Трифонова , Стойка Елкина , Станка Аенска ,

Светла Гяурова , Нели Гяурова , Тодор Добрев , Недялка Дочева, Росица Джобова , Радка Ламбева, Боряна Илиева и Илиян Илиев. Подаръци за участвалите връчи кметският наместник. Събраните парични средства в размер на сто и петдесет лева по решение на настоятелството с протокол № 9 / 08.06.2023 г. са в приход на читалището.

Читалището ни има вече и лого табела , която бе изработена в студио за реклама и предпечатна подготовка ,, Хеликон “ - гр. Казанлък .

В празничното дефиле на 4 юни участваха : Светла Гяурова , Коста Меразчиев , Янка Меразчиева, шестгодишният Константин Кашеров, деветгодишния Ивайло Димитров , Боряна Илиева и Илиян Илиев.

С благодарност към Димитър Толев за подкрепата чрез предоставения от него автомобил за Шествието.

160 г. от излизането на в. ,,Гайда “ на Петко Р. Славейков се навършиха на 15 юни. Доклад има в папка ,, Краеведство “ .

110 г. от Междусъюзническата война се навършиха на 16 юни. Исторически анализ на събитието от проф. Павел Павлов има в папка ,,Краезнание “. В библиотеката се показа видео филм - гледната точка на Петър Теодосиев от БГ наука за последиците и отзвука на войната за България и Турция .

На 18 юни читалищният секретар участва в Първия фолклорен фестивал в с Горно Черковище съвместно с кметството и НЧ ,, Отец Паисий – 1905 “ – ,, Духът на розата “ . Грамота за участие и Диплом за сребърен медал на Боряна Илиева се връчиха от кмета Антон Антонов и читалищния секретар Анка Узунчева.

108 г. от рождението на писателя роден в село Средногорово Паун Христов Генов се отбеляза на 29 юни с доклад и изложени негови книги в библиотеката и с публикация в групата ,, Средногорово – сърцето и душата на Средна гора “ . Имената на предците на Паун Генов са изписани върху купола в храма на селото като щедри дарители - ,, Изобрази съ иждевението на Геня Дончевъ и съпругата му Анна и чада Дончу Велю Христя и Мина в 1896 година “.

Спомени за приятелството си с Паун Генов разказа Васил Киселов.

Краеведските документи се обогатиха с материал за Петко Ганин – Зографина , изрисувал стенописите и купола на храма в Средногорово.

С благодарност към Минчо Минчев , основател на групата във фейсбук ,,Старъ Казанлъкъ “ за оказаната помощ в потвърждаване на имената Петю Илиев и Петко Ганин на известния Зографин.

На 3 юли се навършиха 90 г. от рождението на проф. Александър Фол.

Повече за проф. Фол – в папка ,, Краезнание “ . ,, Политическа история на траките “ е налична в библиотеката ни.

На 6 юли в библиотеката се извърши проверка от отдел ,, Култура и туризъм “ относно дейността на читалището, противопожарна безопасност, разходите по законосъобразност и целесъобразност за 2022 г. Прегледана беше цялата документация на читалището .

Комисията не откри липси на парични средства по касова книга, по ГФО, забележки нямаше и по воденето на задължителната документация .

На 7 юли Проверителната комисия състави Ревизионен протокол № 2 .

Поради липса на Инвентарна книга на НЧ ,, Просвета – 1902 “ , същата беше направена , с опис на материалните активи, с отделен инвентарен номер за всяко материално средство. Стикери с новите инвентарни номера също са поставени върху материалните средства , с изключение на описаните активи в т. III от Ревизионния протокол.

На 11 юли в Музея на фотографията и визуалните изкуства в гр. Казанлък МЦР – Взаимопомощ представиха Испания чрез мултимедия с

доброволци от страната. Имаше дегустация на традиционни испански ястия – крокети, тортиля, хамон, сангрия.

Читалищният секретар разгледа колекцията от фотоапарати произвеждани и използвани по света с отзивчивия директор Стефан Папукчиев.

На 17 юли се навършиха 155 г. от подвига на Хаджи Димитър Хаджиниколов Кръстев. Нов поглед за лобното място на Хаджи Димитър има Иван Муевски . Според автора войводата не е загинал на Бузлуджа , а на връх Кадрафил в Сърнена Средна гора в землището на с. Свежен .

Доклад за живота на майката на войводата - Маринка Асенова има от клуба по краеведство ,, Краеведство “ .

150 г. от рождението на Васил Левски – Апостола на свободата на 18 юли се отбеляза с публицистика на Иван Гранитски от ,, Слепци с очи “ , том 6 - ,, Левски и Ботйов в запустялата воденица “ , ,, Левски “ от Ефрем Каранфилов от тематичния сборник ,, Българи “ - Първа книга .

На 27 юли Православната църква чества Успение на Свети Климент архиепископ Охридски – одухотворителят на българската народност.

Кратко жизнеописание на светеца има в ,, Краеведство “ .

На 27 юли се навършиха 195 г. от рождението на Христо Груев Данов – възрожденски учител , родоначалник на книгоиздаването у нас. За трудния път на първата българска книжарница, за просветителската дейност на Христо Данов през Велес и Одрин до Виена читалищният секретар изнесе доклад.

На 28 юли 1330 г. e битката при Велбъжд , днешен Кюстендил между цар Михаил I I I Шишман и сръбското кралство. Архивни свидетелства предоставя д- р Явор Митев от Исторически факултет на СУ,, Кл. Охридски “ . Мaтериалът е в ,, Краеведство “ .

В ЛХМ ,, Чудомир “ на 2 август ОБ ,, Искра “ , НЧ ,, Искра – 1860 “ ,

Клуб ,, Орлица “ към ТД ,, Орлово гнездо “ организираха среща с наслед-

ници на композитора Емануил Манолов. На родовата среща бяха правнукът Емануил Манолов, учител по немски език в гр. Перник, майка му Славка Манолова – пенсионер , учител по БЕЛ също в гр. Перник, Радостина Петкова – съпруга на проф. Светослав Манолов , внук от сина на композитора - Христо. Вълнуващата среща е публикувана в групата

,, Средногорово – сърцето и душата на Средна гора “ .

На четвърти август в библиотеката се проведе лятна читалня – баби четат на внуците си. Имаше деца в начална училищна степен, които са само през лятото в селото , носеха си книги от вкъщи. Ролите се обърнаха и две момичета в трети и в четвърти клас прочетоха на бабите откъси от ,,Малкият принц “ , ,, Дивите лебеди “ , ,, Приключенията на Том Сойер “.

На 7 август се навършиха 87 г. от рождението на драматурга , писателя , поета Стефан Неделчев Цанев. На читалищната аудитория се прочете интервю с него и журналиста Валерия Велева.

По покана на кметството на град Шипка по повод Богородични празници от нашето читалище и кметство се уважиха два концерта .

На 13 август – концерт на лауреатите на лятна школа за млади певци

,, Дамасцена “ с ръководители Надя Тончева и Мартин Карнолски . В него талантите изпълняваха наши естрадни вечни песни.

На Голяма Богородица 15 август – концерт на лятна академия с организатор менторът на ,, Академия Роза “ Пламен Николов , с диригент маестро Максим Ешкенази . Специален гост и солист на запомнящото се събитие беше световноизвестният цигулар Светлин Русев с концерт за цигулка и оркестър от Феликс Менделсон.

Подробности и снимков материал има в групата ,, Средногорово – сърцето и душата та Средна гора “ .

19 август е Световен ден на фотографията . Статия на Веселина Божилова за Крум Савов – фотографът на Родопите има в ,, Краеведство“ .

200 г. от рождението на възрожденския учител, театрален деец , поет, преводач Кръстьо Пишурка се отбеляза на 24 август .

Последният августовски ден в читалищната библиотека дойде Севдалин Генов , син на писателя от с. Средногорово Паун Генов . Срещите със Севдалин са винаги кратки и вълнуващи. Разговорът акцентира спомени от родното село и от баща му .

По покана на кмета на Община Казанлък на брега на язовир ,, Копринка “

Гледахме операта ,, Атила “ на Верди като част то Програмата за Празниците в долината на тракийските царе.

Официалните празници - 6 септември – 138 г. от Съединението чества в храм ,, Свети Йоан Предтеча “ , където казанлъчани научават новината за възстановената цялост на Княжество България и Източна Румелия.

Участие на циганите в Балканската война “ с автори Велчо Кръстев и Евгения Иванова във връзка със 110 годишнина от Балканската война Клубът по краеведство изнесе доклад на 18 септември в библиотеката.

22 септември – 115 г . от Независимостта на България се отбелязаха с присъствие на читалищния секретар пред Историческия музей ,, Искра “ в гр. К азанлък и прочит на ,, Манифест към българския народ “ от цар Фердинанд от 22 септември 1908 г. пред Паметника на загиналите средногорци в центъра на село Средногорово .

На 27 септември в ДНА – гр. Казанлък по покана на бригаден генерал Маргарит Михайлов читалището уважи концерта на 61 – ва Стрямска

Механизирана бригада .

На 13 октомври в НЧ ,, Светлина – 1861 “ в гр. Шипка читалищният секретар присъства на 90- та годишнина на Христо Гъдев – дългогодишен директор на ТМТ ,, Цв. Радойнов “ –Казанлък. В препълнения салон юбилярът бе посрещнат от негови ученици , приятели. Поздравен от неговата ученичка госпожа Василка Панайотова – кмет на гр. Шипка, госпожа Стоянова – кмет на гр. Казанлък.

Грамоти за Празника Петковден в село Бузовград получиха секретаря му със свои стихове и Константин Кашеров с ,, Аз съм българче “ на Иван Вазов.

Биографичен и краеведски материал за Тодора Въло Меразчиева – Бакърджиева , родена в Казанлък , таен куриер на БРЦК има в ,, Краеведство“. Изследвател на живота и делото й е Чудомир.Това изследване се намира в т.3 на ,, Съчинения в три тома “ от П. Пондев и С. Северняк , издателство Български писател, 1970.

На 20 октомври в Инвентарна книга № 3 на библиотеката с Акт № 1 се вписаха 30 книги, дарени от Илиян Илиев на обща стойност 414, 89 лв.

Приятелят на краеведския клуб към читалището Минчо Минчев предостави изследването си ,, Местности с чешми, кладенци и вади в землището на град Казанлък “. Материалът е в ,, Краеведство“ .

На 21октомври бе Празника на село Средногорово , съвместно с читалище , кметството и църковното настоятелство . Отслужи се литургия в двора на храма р селото от отец Киприан. Тържеството в читалищния салон продължи с гостувалите певчески групи към Пенсионерски клуб ,,Бузово кале “ с. Бузовград и НЧ,, Отец Паисий – 1905 “ с. Горно Черковище и първокласника Константин Кашеров. Певческите групи и Константин получиха грамоти за участието си. Всички присъствали оцениха вкусния курбан , приготвен от Генчо Алагенов.

Тържеството се уважи от кандидатите за общински съветници Младен Желев, Радиана Стефанова , Елица Димитрова и кандидата за кмет на гр. Казанлък – Галина Стоянова.

Веселието продължи с много веселие , с много млади хора дошли да уважат и Празника , хубавото време също допринесе за незабравимите моменти.

1 ноември – Ден на народните будители се отбеляза с доклад от читалищния секретар - ,, Будителите, които запазиха българския дух“.

За съвременният будител Христо Гъдев – дългогодишен директор на ТМТ

,, Цв. Радойнов “ - в гр. Казанлък , за панагюрски будители , за възрожденския учител Юрдан Ненов , за 150 годишнината от създаване на учителско дружество ,, Просвещение “ в гр. Неврокоп има в папка ,,Краеведство “ .

Читалищният секретар присъства на Регионална работна среща на обществените библиотеки от област Стара Загора на 29 ноември в РБ ,,Захарий Княжески “ – гр. Стара Загора . Тема на срещата бе социалната роля на обществената библиотеки.

Читалището се включи с парични средства в коледната украса пред кметството и читалищния салон и за Коледното тържество на 21 декември.

На тържеството гостуваха Петър Байнов и Ваня Кръстева – секретари на читалищата в селата Черганово и Долно Изворово. Първокласничката Цветелина Ганева с художествен ръководител господин Байнов изпълни народни песни , ръченица и трогна присъстващите с излъчване и талант.

За всеки гост имаше парче от баница с късмети , богата трапеза и подарък от коледната томбола.

В знак за съпричастност читалището отдели средства за подпомагане на лечението на секретаря на НЧ,, Просвета – 1908 “ с. Овощник Георги Данев.

За втора поредна година читалището се включи в организирания от Община Казанлък Коледен базар ,, С ухание и вкус на Коледа “ на 24 декември на площад ,, Севтополис “ . От продажбата на кулинарни изделия се събраха 96 лева, които са в приход за 2024 г. Участваха – Иванка Мизова , Тодор Добрев, Илиян Илиев, Боряна Илиева, Митка Рачева, Ганка Хаджиева , Анка Трифонова.

За ,, Народните традиции по Коледа “ читалищният секретар подготви

доклад. Има и публикация в ,, Средногорово – сърцето и душата на Средна гора “ .

Коледно настроение от гр. Ямбол – с коледарски буенек и изпълнение на различни коледарски групи имаше в ,, ,, Средногорово – сърцето и душата на Средна гора “ .